།སྭསྟི། བསྙེངས་བྲལ་ཟླ་བ་གྲགས་པའི་ཞབས་ཀྱི་རྟོགས་པ་བརྗོད་ནས་ཞུ་བའི་
ཕྲིན་ཡིག་བདེན་རྫུན་གྱི་ཤན་རྣམ་པར་འབྱེད་པ་ངེས་དོན་གཏམ་གྱི་རོལ་མོ་འདྲེན་པའི་ངག་གི་
ཤིང་རྟ་ཞེས་བྱ་བ། ཡེ་ཤེས་ཀྱིས་དོན་དམ་གཟིགས་པའི་ཆ་ཤས་
ཆ་ཤས་མ་ཉམས་ཤིང་། །ཀུན་རྫོབ་
འཇིག་རྟེན་ལ་གྲགས་པའི་འོད་དཀར་མ་འགྲིབས་པར། །རྟེན་འབྲེལ་ནམ་མཁའི་ལམ་ལ་ལྷམ་
མེ་བ། །ཟླ་བར་གྲགས་པའི་ཞབས་ལ་ཕྱག་འཚལ་ལོ། །ཀུན་རྫོབ་ཆོས་ལུགས་འཇིག་རྟེན་
གཞུང་བཞིན་དུ། །འཁྲུལ་ངོར་ཞལ་གྱིས་བཞེས་ནས་བསོད་ནམས་ཚོགས་མང་པོས། །འགྲོ་
ཀུན་ཕན་བདེའི་ལམ་དུ་འདྲེན་བརྩོན་པའི། །ཤིང་རྟའི་སྲོལ་འབྱེད་ཁྱོད་ལ་ཕྱག་བགྱིའོ། །དོན་
དམ་ཆོས་ཚུལ་གནས་སྐབས་དབུ་མའི། གྲུབ་མཐའི་གཞུང་ཇི་བཞིན། །རིགས་པར་བཤད་ནས་
མཐར་ཐུགསྲིད་ཞིའི་རྟོག་པ་ཀུན། །རང་བཞིན་མྱ་ངན་འདས་པའི་ལམ་ཆེན་པོར། །བདེ་བར་
འདྲེན་མཛད་ཁྱོད་ལ་ཕྱག་བགྱིའོ། །བླང་དོར་ཇི་སྙེད་རྣམ་ཤེས་ཡུལ་གྱི་ཆོས། །ཡེ་ཤེས་ཡུལ་དུ་
ངོ་བོས་སྟོང་པའི་ཚུལ། །མི་འགལ་དོན་གཅིག་འདུ་བ་ཟུང་འཇུག་གི །ལམ་དུ་སྟོན་མཛད་ཁྱོད་ལ་
457

ལྔ་རིག་དཔེ་ཚོགས་ལས།
༼མ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
ཕྱག་བགྱིའོ། །ཆོས་ཀུན་གདོད་ནས་ཡོད་མ་མྱོང་བ་ན། །རྟག་དང་ཆད་པའི་མཐའ་ལས་གྲོལ་ལོ་
ཞེས། །དབུ་མའི་ལམ་ནས་མཐར་འཛིན་གཞིལ་མཛད་པའི། །མཐའ་བྲལ་གསུང་བ་དེ་ལ་ཕྱག་
བགྱིའོ། །ཆོས་ཀུན་རང་རང་ངོ་བོས་སྟོང་པ་ལ། །སྤྲོས་པའི་མཚན་མ་ཡེ་ཤེས་ཀྱི་ངོར། ཅི་ཡང་
མི་གཟིགས་པར། །རྣམ་ཤེས་ཀྱི་ངོར། རྟེན་དང་ལྟོས་པའི་རྟེན་འབྲེལ་གསུང་བ་ལ། །འཇིགས་མེད་
སྨྲ་མཁས་ཁྱོད་ལ་འདི་སྤྲིངས་སོ། ཁྱོད་གཞུང་འཆད་མཁས་ཉིན་བྱེད་ནུབ་པ་ན། །གྲགས་འདོད་
ཁུར་གྱིས་ངལ་བའི་ཁྱབ་འཇུག་གིས། །རྣམ་དཔྱོད་འཁྱོག་པོའི་ལག་པ་རིང་བརྐྱང་ནས། །ཉིད་
གཞུང་འོད་རིས་བསྒྲིབས་པ་ཡིན་སྙམ་བྱེད། །འཆད་རྩོམ་ཉི་ཟླའི་མིག་ཡངས་རྣམ་དཔྱོད་ཀྱི། །
གདོང་མཛེས་ལྟར་བའི་ཀུན་གསལ་ལང་ཚོ་ཡིས། །སྤོབས་པའི་གོ་སྐབས་ཡངས་པར་ཕྱེ་བ་ན།
ཟླ་བར་གྲགས་གཞུང་བདེ་བར་རྒྱུ་མིན་ནམ། །འགྲོ་ཀུན་བསོད་ནམས་ལམ་དུ་འཇུག་པ་ན། །
འཇིག་རྟེན་གཞུང་དང་མཐུན་པར་ཁྱོད་ཀྱིས་བཤད། །ལྷན་སྐྱེས་འཁྲུལ་པས་བཏགས་བདག་དང་
བདེན་གྲུབ་པ་གང་གང་ལ། །ཡོད་མེད་འདོར་ལེན་བྱེད་པར་ཁྱོད་བཞེད་དམ། །འཇིག་རྟེན་
ལུགས་ཀྱི་དོན་དམ་ཇི་སྙེད་པ། །ཐ་སྙད་བདེན་པའི་མཚན་གཞིར་ཁྱོད་ཀྱིས་བཤད། །ལྷན་ཅིག་
སྐྱེས་པའི་མ་རིག་པས་བརྟགས་པའི། །བདག་དང་བདེན་གྲུབ་ཐ་སྙད་དུ་ཡང་མེད་པས་ཀུན་རྫོབ་
བདེན་པ་མིན་ཞེས་བདེན་པར་ཡང་། ཁས་ལེན་མིན་པ་ཁྱོད་ཀྱི་ཀུན་རྫོབ་བདེན་པ་འཇོག་པའི་
གཞུང་ཡིན་ནམ། །མུ་སྟེགས་ཀྱིས་བརྟགས་བདག་དང་བདེན་པ་སོགས། མི་ཤེས་གཉིད་ཀྱིས་
རབ་བསྐྱོད་མུ་སྟེགས་ཅན་སོགས། །འཇིག་རྟེན་གཞུང་གི་ཀུན་རྫོབ་བདེན་པར་བཤད། །འཇིག་རྟེན་
དང་རྣལ་འབྱོར་པའི་ཡང་ལོག་གི །ཀུན་རྫོབ་བདེན་པའི་རྣམ་གྲངས་ཇི་སྙེད་པ། །ཐམས་ཅད་
མཁྱེན་བློས་གཟིགས་པ་ཁྱོད་བཞེད་དམ། ༑འཇིག་རྟེན་ལུགས་ཀྱི་ཀུན་རྫོབ་དང་དོན་དམ་གྱི་
བདེན་པ་གཉིས་པོ་ལ། །ཡང་ལོག་ཀུན་རྫོབ་ཅེས་བྱར་ཁྱོད་ཀྱི་བཤད། །ཐལ་འགྱུར་བ་ཡང་དག་
ཀུན་རྫོབ་མི་འདོད་ཅེས། ཀུན་རྫོབ་གང་ཡིན་ལོག་པའི་ཀུན་རྫོབ་ཏུ། །འཆད་པ་དེ་ཡང་ཁྱོད་ཀྱི་
གཞུང་ཡིན་ནམ། །འཇིག་རྟེན་ལུགས་དང་དབུ་མའི་གཞུང་དག་ཏུ། །ཀུན་རྫོབ་གང་ཡིན་འཁྲུལ་
བའི་སྣང་བར་མཐོང་བ་རྫུན་པའང་ཀུན་རྫོབ་བདེན་པར་གསུངས་ཞེས་བཤད། །ཐམས་ཅད་
མཁྱེན་བློའི་ཡུལ་དུ་ཀུན་རྫོབ་ཀུན། །རང་སྣང་ཚུལ་གྱིས་མཁྱེན་པར་ཁྱོད་བཞེད་དམ། །གཉིས་
458

འཛམ་གླིང་མཛེས་པར་བྱེད་པའི་རྒྱན་དྲུག་དང་། འཕགས་པ་ཡོན་ཏན་འོད། དཔལ་ལྡན་ཟླ་བ་གྲགས་པ་རྣམས་ཀྱི་རྟོགས་བརྗོད།
སད་བློ་ལ་རྨི་ལམ་ཇི་བཞིན་དུ། །རྫོགས་སངས་རྒྱས་བློར་ཡུལ་སྣང་མེད་ཅེས་གསུངས།
ཐམས་ཅད་མཁྱེན་བློས་གཟིགས་པ་ལོག་གྱུར་ན། །ཐ་སྙད་ཡུལ་དུའང་མེད་པར་ཁྱོད་བཞེད་དམ།
བདེན་དང་དེས་གང་བཅོས་མ་བདེན་པར་སྣང་དེ་ནི། །ཅེས་སོགས།སྒྱུ་མ་སྣང་མེད་ཅེས་བྱ་བའི། །
ཀུན་རྫོབ་ཤེས་ཚུལ་རྣམ་གསུམ་ཁྱོད་ཀྱིས་བཤད། །པར་སད་པར་གྱུར་ན་གསུམ་ཅར་ཡོད་མིན་
ལྟར། རྫོགས་སངས་རྒྱས་ལ་ཀུན་རྫོབ་སྣང་ཞེས་པ། །ཀླུ་སྒྲུབ་གཞུང་ལུགས་ཡིན་པར་ཁྱོད་
བཞེད་དམ། །བདེན་ཚད་མ་རྣམ་ངེས་ཀྱི་ལུང་གིས་རང་ལུགས་སྒྲུབ་པར། བརྫུན་ཁྱད་པར་ཚད་
མའི་ལམ་དུ་ནི། །ཡོད་དང་མེད་ལ་འཆད་པར་གལ་ཏེ་འཇིག་རྟེན་ཚད་མ་ཡིན་ན་ནི། །འཇིག་
རྟེན་དེ་ཉིད་མཐོང་བས་འཕགས་གཞན་གྱིས། །ཅི་དགོས་འཕགས་པའི་ལམ་གྱིས་ཅི་ཞིག་བྱ། །
འཇིག་རྟེན་ལུགས་ཀྱི་ཚད་མས་ཚད་མའི་གོ་ཆོད་པར་བྱས་ནས། ཁྱོད་ཀྱིས་བཤད། །ཀུན་རྫོབ་
ཚད་མའི་ཡུལ་ན་ཡོད་བཞིན་དུ། །རྫུན་པར་འཆད་པ་ཁྱོད་ཀྱི་གཞུང་ཡིན་ནམ། །ཀུན་རྫོབ་རྫུན་
ཞིང་མྱ་ངན་འདས་གཅིག་པུ། །བདེན་པར་འཆད་པ་ཁྱོད་ཀྱི་གནས་སྐབས་ལུགས། །བདེན་
གཉིས་རང་ལུགས་འཕགས་པའི་ཚད་མས་གྲུབ་མཉམ་དུ། ཁྱོད་གཉིས་ཀའང་རང་ལུགས་ལ་
བདེན་པ་ཙམ་ཡིན་ཞེས།ཀྱིས་བཤད་པའི་གནས་སྐབས་ཡོད་དམ་ཅི། །མདོ་སེམས་ལ་སོགས་
རང་གི་གྲུབ་པའི་མཐས། །རྣམ་པར་བརྟགས་ནས་ཐ་སྙད་བདེན་པར་འཇོག །ཁྱོད་ཀྱིས་འཇིག་
རྟེན་གཞུང་ལ་མ་བརྟེན་པར། །ཀུན་རྫོབ་བདེན་པ་དབུ་མ་རང་ལུགས་ཀྱི་ཚད་མས་གྲུབ་བོ་ཞེས།
ཐ་སྙད་བདེན་པའི་འཇོག་ལུགས་ཇི་ལྟར་བཞེད། །ཐ་སྙད་འཇོག་པའི་ཚད་མ་ཇི་སྙེད་པ། །དབུ་
མའི་གཞུང་གི་བླུན་པོ་ཚད་མར་རིག་པ་མ་ཡིན་ནོ། །ཞེས།ཚད་མ་མིན་པར་བཤད། དོན་སྨྲ་བ་
ལ་གྲགས་པའི་དབང་མངོན་སོགས། །གཉིས་སྣང་འཁྲུལ་པས་བསླད་པའི་ཤེས་པ་ཡང་། །ཚད་
མར་འཆད་པ་ཁྱོད་ཀྱི་གཞུང་ཡིན་ནམ། །དབུ་མའི་གྲུབ་མཐར་བར་དུ་བདག་ཟློག་པའི་རིགས་པ་
ཞུགས་ནས་ཀུན་རྫོབ་ཆོས། །རང་རང་ངོ་བོས་སྟོང་པར་ཁྱོད་ཀྱིས་བཤད། །མིག་དང་གཟུགས་
སོགས་རང་རང་ཡིན་ཞེས་པ། །དབུ་མའི་གཞུང་ལུགས་ཡིན་པར་ཁྱོད་བཞེད་དམ། །ཇི་སྲིད་དོན་
དམ་བདེན་པ་ཁས་ལེན་པ། །དེ་སྲིད་དེ་མཚན་གཞི་དོན་དམ་པའི་བདེན་པར་ཁས་ལེན་དགོས་
པས། དེ་རང་སྟོང་མིན་པར་བཤད། །བུམ་པའི་ཆོས་ཉིད་དོན་དམ་བདེན་པ་ཡིན་པ་དང་ངོ་བོས་
459

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼མ༽
སྟོང་ཞེས་པ། །གཞི་གཅིག་འདུ་བ་བདེན་པ་དང་རང་སྟོང་འགལ་བས་ཁྱོད་ཀྱི་གཞུང་ཡིན་ནམ།
ཆོས་ཀུན་སྤྲོས་དང་བྲལ་བར་འཆད་པ་ན། །དོན་དམ་བདེན་པའི་མཚན་གཞི་ཁྱོད་མི་བཞེད།
མཐའ་བྲལ་དེ་ཉིད་དོན་དམ་བདེན་ནོ་ཞེས། ཁས་ལེན་བྱེད་པ་ཁྱོད་ཀྱི་གཞུང་ཡིན་ནམ། །དངོས་
ཀུན་དེ་ཉིད་དེ་ཡིས་སྟོང་པ་གང༌། །རང་སྟོང་ཞེས་བྱའི་དོན་དུ་ཁྱོད་ཀྱིས་གང་ཕྱིར་དེ་ཡི་རང་
བཞིན་དེ། །ཡིན་ཕྱིར་མིག་ནི་མིག་གིས་སྟོང་། །ཞེས་སོགས། བཤད། །རང་རང་དེ་ཉིད་ཡིན་
པར་ཁས་བླངས་ནས། །རང་སྟོང་འདོད་པ་ཁྱོད་ཀྱི་བཞེད་ཡིན་ནམ། །བུམ་པ་བུམ་པ་མིན་ཞེས་
ཁས་ལེན་པས། དེ་ཉིད་དེ་ཡི་ངོ་བོས་མི་སྟོང་པ། །ཐ་སྙད་བདེན་པའི་འཇོག་ཚུལ་ཡིན་པར་
བཤད། །ཀུན་རྫོབ་ཏུ་ཡང་ཆོས་ཀུན་རང་བཞིན་གྱིས། །སྟོང་ཞེས་འཆད་པ་ལས་འབྲས་རྣམས་
ལ་སེམས་པའང་དགག་པ་མཛད། །ཞེས། ཁྱོད་ཀྱི་གཞུང་ཡིན་ནམ། །རིགས་དྲུག་སོ་སོའི་ཡུལ་
སྣང་ཇི་སྙེད་པ། །སྐྲ་ཆུ་འབབ་ཀླུང་ལ་ཞེས་སོགས། ཤད་འཛིན་བློའི་ཡུལ་དང་མཚུངས་པར་
བཤད། །གང་ཕྱི་རོལ་གྱི་དོན་ཡོད་པར་ཁས་བླངས་ནས་ཆུ་དང་བརྣག་སོགས། སྣང་དེ་ཀུན་ཡོད་
པ་ཁྱོད་གཞུང་གི །ཐ་སྙད་བདེན་པའི་འཇོག་ཚུལ་ཡིན་ནམ་ཅི། །གང་གི་བཏགས་དོན་ཚོལ་བའི་
རིགས་པ་ཡིས། །མ་རྙེད་པ་དེ་བདེན་མེད་ཚད་དུ་བཤད། །བདེན་མེད་ངེས་པའི་ཐོག་མར་བདེན་
གྲུབ་ཚད། །སྟོན་དགོས་ཞེས་པ་ཁྱོད་ཀྱི་གཞུང་ཡིན་ནམ། །བདེན་གྲུབ་དང་བདེན་མེད་གཉིས་
ལས་ཕྱི་མ་ངེས་སླ་བའི་ཤེས་བྱེད་ནི། རང་བཞིན་མེད་པའི་དཔེ་དང་ཤེས་བྱེད་ཀྱི། །གཏན་
ཚིགས་ཡོད་ཕྱིར་གཞན་ལ་བསྟན་པར་སླ། །རང་བཞིན་སྒྲུབ་པའི་དཔེ་དང་ཤེས་བྱེད་ཀྱི། །
གཏན་ཚིགས་མེད་ཕྱིར་བསྙད་བྱ་མིན་ཞེས་གསུངས། །མཐའ་བྲལ་དཔྱོད་ཚེ་ཀུན་རྫོབ་ལྟ་ཅི་
འཚལ། །དོན་དམ་དམ་བཅའ་མེད་པར་ཁྱོད་ཀྱིས་བཤད། །གཞན་གཞུང་བཀག་ནས་རང་
གཞུང་སྒྲུབ་པ་ནི། །མཐའ་བྲལ་ཆེན་པོའི་འཆད་ཚུལ་དུ་བཞེད་དམ། །བུམ་སོགས་རང་རང་ཡིན་
པར་ཁས་བླངས་ནས། ཆོས་ཀུན་རང་རང་ངོ་བོས་མི་སྟོང་པ། །རང་སྟོང་ཞེས་བྱའི་དོན་དུ་ཁྱོད་མི་
བཞེད། །དེ་དེས་མི་སྟོང་པར་གཞན་བདེན་གྲུབ་ཀྱིས་སྟོང་ཞེས། ཚད་གྲུབ་ཆོས་རྣམས་ཚད་མས་
མ་གྲུབ་པའི། །བདེན་པས་སྟོང་པ་གཞན་སྟོང་ཚུལ་མིན་ནམ། །བདག་དང་ཤིང་རྟའི་འདོགས་
ཚུལ་མཚུངས་བཤད་ནས། །དེ་ཉིད་དེས་སྟོང་བདག་མེད་གཉིས་ཀྱི་དོན། །ཡིན་པར་བཤད་མོད་
460

འཛམ་གླིང་མཛེས་པར་བྱེད་པའི་རྒྱན་དྲུག་དང་། འཕགས་པ་ཡོན་ཏན་འོད། དཔལ་ལྡན་ཟླ་བ་གྲགས་པ་རྣམས་ཀྱི་རྟོགས་བརྗོད།
བཤད།
བདག་དང་ཤིང་རྟ་གཉིས། །ཡོད་ཚད་མས་གྲུབ། མཉམ་འཆད་པ་ཁྱོད་ཀྱི་གཞུང་ཡིན་ནམ། །
ཆོས་དང་གང་ཟག་དེ་ཉིད་ཀྱིས་སྟོང་པ། །བདག་མེད་གཉིས་པོའི་དོན་དུ་ཁྱོད་ཀྱིས་བཤད། ཁྱོད་
ཆོས་བདེན་མེད། གཅིག་པུ་ཆོས་ཅན་སོ་སོ་ཡིས། །རྣམ་པར་དབྱེ་བ་ཁྱོད་ཀྱི་གཞུང་ཡིན་ནམ།
གཞི་དང་རྟགས་དཔེ་གཞན་གྱིས་ཁས་བླངས་པ། །གཞན་གྲགས་ཞེས་བྱའི་དོན་དུ་ཁྱོད་ཀྱིས་
།ཚུལ་གསུམ་ཚད་མས་གྲུབ་པ་གཞན་གྲགས་ཀྱི། །དོན་དུ་འཆད་པ་ཁྱོད་ཀྱི་གཞུང་ཡིན་
ནམ། །དོན་དམ་དཔྱོད་ཚེ་བསྒྲུབ་བྱ་བསྒྲུབ་པ་ནི། །རང་རྒྱུད་རྟགས་ཀྱི་དམ་བཅའ་ཁྱོད་ཀྱིས་
བཤད། །དགག་བྱ་འགོག་དང་བསྒྲུབ་བྱ་བསྒྲུབ་པ་གཉིས། །དོན་གཅིག་འདུ་བ་ཁྱོད་ཀྱི་གཞུང་
ཡིན་ནམ། །སེམས་དང་སེམས་བྱུང་ཇི་སྙེད་གཉིས་སྣང་གི །བག་ཆགས་འཁྲུལ་པའི་སྣང་བར་
ཁྱོད་ཀྱིས་བཤད། །རྫོགས་སངས་རྒྱས་ཀྱངཡེ་ཤེས་ཐམས་ཅད་ཀྱང་དེ་གཉིས་སུ་ཁ་ཚོན་བཅད་
ནས།་སེམས་དང་སེམས་བྱུང་གི །རྒྱུ་བས་ཆོས་ཀུན་གཟིགས་པར་ཁྱོད་བཞེད་དམ། །དབུ་མར་
ཞུགས་ནས་ཡེ་ཤེས་ལ་རྟོན་གྱི། །རྣམ་པར་ཤེས་ལ་ཡིད་རྟོན་མེད་པར་ཚིག་གསལ་དུ་བཤད། །
འཕགས་པའི་མཁྱེན་བློ་ཡིད་ཀྱི་རྣམ་ཤེས་སུ། །འཆད་པ་དེ་ཡང་ཁྱོད་ཀྱི་གཞུང་ཡིན་ནམ། །ཐུབ་
པའི་དམ་ཆོས་སྟོན་ཚུལ་རྣམ་གསུམ་ལས། །དང་པོར་བདག་དང་བར་དུ་བདག་མེད་དག །ངེས་
བསྟན་ཐ་མར་ཁས་ལེན་མེད་ཅེས་པ། ཁྱོད་ཀྱི་ངེས་དོན་འཆད་པའི་མན་ངག་ཡིན། །ཐོག་མར་
ཀུན་རྫོབ་ཀྱི་བདེན་པ་འཇོག་པའི་ཚེ། བདེན་གྲུབ་མིང་ཡང་མི་འདོད་ཅིང༌། །དོན་དམ་བདེན་པ་
ཁས་ལེན་པའི་ཚེ། བར་དུ་བདེན་གྲུབ་ཁས་མི་ལེན་པར།བདེན་མེད་ངོ་བོས་སྟོང་པ་དང་། །ཐ་
མར་སྤྲོས་བྲལ་འཆད་བའི་ཚེའང་། ཆོས་ཀུན་ཡོད་པར་ཁས་ལེན་པ། །གྲགས་དཀར་ཁྱོད་ཀྱི་
གཞུང་ལུགས་མིན་སྙམ་བྱེད། །མཉམ་གཞག་ཚེ་ན་ཆོས་ཀུན་སྟོང་ངོ་ཞེས། །ཡིད་བྱེད་དེ་འདྲ་ལྟ་
བའི་དུག་ཏུ་བཤད། །བདེན་པས་སྟོང་ཞེས་ཡིད་ཀྱིས་མ་བཟུང་ན། །བདེན་འཛིན་དང་འཛིན་
སྟངས་མི་འགལ་ཞེས། སྤྲོས་བྲལ་རྟོགས་བློ་མིན་པར་ཁྱོད་བཞེད་དམ། །དངོས་གཞིའི་ཚེ་ན་
སོར་རྟོག་ཤེས་རབ་ཀྱང་། །ཤིང་གཉིས་དྲུད་པ་ལས་འབྱུང་བའི་དཔེས། ཡེ་ཤེས་མེ་ཡིས་བསྲེག་
བྱར་ཁྱོད་ཀྱིས་བཤད། །ཡང་ཡང་སེམས་དང་འཇལ་དང་ངེས་རྟོག་པ། །མཉམ་གཞག་དངོས་
གཞིར་གྲགས་དཀར་ཁྱོད་བཞེད་དམ། །ཀླུ་སྒྲུབ་བཞེད་གཞུང་སྤྲོས་པའི་མཐའ་བྲལ་བ། ཐོགས་
461

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼མ༽
མེད་དང་ཆོས་སྐྱོང་སོགས། སྲོལ་འབྱེད་གཞན་གྱི་ལམ་ནས་མ་དྲངས་པར། །ཆོས་ཀུན་རང་རང་
ངོ་བོས་སྟོང་པའི་ཚུལ། །གསལ་བར་འདོམས་མཁས་ཁྱོད་ལ་ཕྱག་འཚལ་ལོ། །ཉིད་གཞུང་ཇི་
བཞིན་བཤད་ན་ཀུན་གྱི་བློར་མི་ཤོང་། །གཞན་ཟེར་དེ་ཉིད་སྨྲས་ན་ཁྱོད་གཞུང་འཇིག་པར་དོགས། །
མི་སྨྲའི་བརྟུལ་ཞུགས་འཛིན་ནམ་ཁྱོད་གཞུང་ཉིད་འཆད་ཅེས། །མཁྱེན་བཟང་ཟླ་བ་གྲགས་དཀར་
ལྡན་པ་ལ་སྤྲིངས་སོ། །ཟླ་བའི་གཞུང་ལུགས་ངེས་དོན་ཆ་ཤས་མཛོད། །རང་བཟོའི་སྒྲ་གཅན་
གྱིས་ཟོས་རྣམ་བརྟགས་པས། །གང་ནས་བསྒྲིབས་དེ་ཐོག་མར་བསལ་གྱུར་ནས། །འོད་དཀར་
སྣང་བས་ཁྱོད་གཞུང་མཛེས་བྱེད་ཤོག །གངས་ཅན་འདི་ན་གྲགས་པ་གསལ་ལྡན་འགས། །ཟླ་
གཞུང་ཤིང་རྟ་འཁྱོག་པོར་དྲངས་མཐོང་ནས། །མཐའ་གཉིས་སེལ་བའི་རབ་མཉམ་ཁ་ལོ་པས།
ངེས་དོན་ལམ་དུ་དྲངས་པ་མི་མཚར་རམ། །ཞེས་དཔལ་ལྡན་ཟླ་བ་གྲགས་པའི་ཞལ་མངའ་ནས་
ཀྱི་ངེས་དོན་གྱི་རྔ་སྒྲས། བློ་གྲོས་ཀྱི་ཁང་བཟང་དགེ་བར་བྱས་པའི་སྤོང་བ་པ། འཇམ་དཔལ་
དགའ་བའི་བཤེས་གཉེན་གྱིས་ཉེ་བར་སྦྱར་བའི་ཡི་གེ་པ་ནི་ཆོས་ཀྱི་རྒྱལ་མཚན་ནོ།། །།མངྒ་ལཾ།།
462